సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
యమహా కొత్త బైక్ ‘ఎఫ్‌జెడ్ ఎస్ వీ3.0’ అదుర్స్
కంపెనీ 2019 ఎఫ్‌జెడ్ వీ3.0 బైక్‌ను కొత్త ఫీచర్లతో అప్‌గ్రేడ్ చేసింది. ఇందులో పూర్తిగా కొత్త డిజైన్, శక్తివంతమైన ఇంజిన్, మెరుగైన పనితీరు, యాంటిలాక్ బ్రేకింగ్ సిస్టమ్ (ఏబీఎస్) వంటి ప్రత్యేకతలున్నాయి.
Samayam Telugu | Updated:
Jan 21, 2019, 01:23PM IST
హైలైట్స్
ధర రూ.95,000 నుంచి ప్రారంభం
స్టాండర్డ్ ఫీచర్‌గా ఏబీఎస్
దేశవ్యాప్తంగా బైక్ బుకింగ్స్ ప్రారంభం
జపాన్‌కు చెందిన దిగ్గజ వాహన తయారీ కంపెనీ యమహా తాజాగా సరికొత్త ఎఫ్‌జెడ్ బైక్‌ను మార్కెట్‌లోకి తీసుకువచ్చింది. ఎఫ్‌జెడ్ సిరీస్‌లో ఇది మూడో జెనరేషన్ బైక్. ఇది రెండు వేరియంట్ల రూపంలో కస్టమర్లకు అందుబాటులో ఉండనుంది. ఒకటేమో ఎఫ్‌జెడ్ ఎఫ్ఐ వీ3.0. దీని ధర రూ.95,000. మరొకటేమో ఎఫ్‌జెడ్ఎస్ ఎఫ్ఐ వీ3.0. దీని ధర రూ.97,000. ధరలన్నీ ఎక్స్‌షోరూమ్ ఢిల్లీవి. 150 సీసీ ఇంజిన్‌లో తన ఆధిపత్యం కోసం కంపెనీ ఈ బైక్‌ను ఆవిష్కరించింది.
కంపెనీ 2019 ఎఫ్‌జెడ్ వీ3.0 బైక్‌ను కొత్త ఫీచర్లతో అప్‌గ్రేడ్ చేసింది. ఇందులో పూర్తిగా కొత్త డిజైన్, శక్తివంతమైన ఇంజిన్, మెరుగైన పనితీరు, యాంటిలాక్ బ్రేకింగ్ సిస్టమ్ (ఏబీఎస్) వంటి ప్రత్యేకతలున్నాయి. కాగా 2019 ఏప్రిల్ నుంచి 125 సీసీ కన్నా ఎక్కువ సామర్థ్యపు ఇంజిన్లు కలిగిన బైక్‌లలో ఏబీఎస్ స్టాండర్డ్ ఫీచర్‌గా ఉండనుంది.
యమహా ఎఫ్‌జెడ్ ఎస్ వీ3.0 బైక్ కొత్త లుక్‌తో మార్కెట్‌లోకి వస్తోంది. ఇందులో ఫుల్ ఎల్‌ఈడీ డ్యూయెల్ పాడ్ హెడ్‌ల్యాంప్ యూనిట్, స్టెపప్ స్టైల్ సింగిల్ సీట్, కొత్త అలాయ్ వీల్స్, డిజిటల్ ఇన్‌స్ట్రూమెంట్ కన్సోల్ వంటి పలు ప్రత్యేకతలున్నాయి. అలాగే ఈ బైక్‌లో 149 సీసీ సింగిల్ సిలిండర్, ఫ్యూయెల్ ఇంజెక్టెడ్ ఇంజిన్, 5 స్పీడ్ గేర్ బాక్స్ వంటి ఫీచర్లు ఉన్నాయి.
యమహా కొత్త బైక్ హోండా సీబీ హార్నెట్ 160 ఆర్, టీవీఎస్ అపాచీ ఆర్‌టీఆర్ 160 4వీ, బజాజ్ పల్సర్ ఎన్ఎస్ 160 వంటి బైక్స్‌కు గట్టిపోటీనివొచ్చని మార్కెట్ విశ్లేషకులు అంచనా వేస్తున్నారు. దేశవ్యాప్తంగా ఉన్న యమహా డీలర్‌షిప్స్‌లలో యమహా ఎఫ్‌జెడ్ వీ3.0 బైక్ బుకింగ్స్ ప్రారంభమయ్యాయి.